Geloofsbelydenis: Nicea Na die wet sing ons van ons verlossing en vryspraak deur die Here met Psalm 22:2 (p. 99). Wet Psalm 22:2 (p. - PDF
Download "Geloofsbelydenis: Nicea Na die wet sing ons van ons verlossing en vryspraak deur die Here met Psalm 22:2 (p. 99). Wet Psalm 22:2 (p."
1 Sing vooraf: Psalm 147:5 (p. 707) 5 Laat nou jou stem, o Salem, rys! / O Sion, wil die HERE prys! Hy dek jou dig vir slag en stoot, / versterk jou poorte teen die dood. Hy seen jou kinders met jou mee / as Hy jou land die vrede gee. Hy laat jou akkers wuiwend staan / en voed jou met die beste graan. Ons hulp is in die Naam van die Here wat die hemel en die aarde geskape het. Geliefdes, genade en vrede vir u van God ons Vader en die Here Jesus Christus deur die kragtige werking van God die Heilige Gees. Lofpsalm 145:5, 11 (p. 696) 5 Hul sal, o HEER, u goedheid bly herdink / en vir u heil die jubels op laat klink: genadig, goed, lankmoedig soos weleer, / barmhartig en n redder is die HEER. 11 Hy gee die wens van almal wat Hom vrees; / op hul geroep wil Hy n redder wees. Sy hand verdelg die goddelose, maar / die wat Hom liefhet, sal die Heer bewaar. Geloofsbelydenis: Nicea Na die wet sing ons van ons verlossing en vryspraak deur die Here met Psalm 22:2 (p. 99). Wet Psalm 22:2 (p. 99) 2 Tog sprei U, HEER, u reddingsglans ten toon / waar U, die Heil ge, by u volk wil woon en op die vleuels van hul lofsang troon. / Die jammerklagte het U gehoor van verre voorgeslagte; / hul is gered! In stille Godsbetroue het hul ontvlug, gehandhaaf en behoue / op hul gebed. Gebed Doksologie: Aanbidding: Skuldbelydenis: Vergifnis: Dank: Smeking vir die nood van die gemeente en voorbidding vir die kerk, owerhede en sondige wêreld, asook die beroep op die beloftes van God: Algemene bede: Verligting van die Gees ter wille van die Woorddiens: Psalm 138:4 (p. 671) 4 As in my angs en teëspoed / die krag en moed my wil begewe, as vyande van veglus brand, / dan keer u hand en red my lewe. Die HEER is goed en wondersterk: / Hy sal sy werk deur niks laat keer nie. Laat my, o HEER wat my bewaar, / tog nou nie vaar, en nimmermeer nie. Skriflesing: Efesiërs 2 Teks: Efesiërs 2:8-9 1
2 Want uit genade is julle gered, deur die geloof, en dit nie uit julleself nie: dit is die gawe van God; nie uit die werke nie, sodat niemand mag roem nie. (Efesiërs 2:8-9 AFR1953) Ons sing só oor hierdie waarheid in Psalm 32:1: Welsalig wie van skuld en straf onthewe, die woord mag hoor: jou sondes is vergewe. Want God wat groot is in barmhartigheid, het hom vergewe en skeld die skuld hom kwyt. Welsalig wie die HEER geen enkel stonde toereken wil die boosheid van die sonde en wie se gees, van alle valsheid vry, voor God ootmoedig al die skuld bely. In die gedeelte wat ons gelees het, word daar inderwaarheid twee beskrywings gegee. Aan die een kant word die heerlikheid en die hoogheid van die Here Jesus Christus beskryf. o Daar word vertel dat God oorryk is aan genade, en daarom het Hy ons in Jesus Christus begenadig. Dan word daar aan die ander kant weer vertel wie ons nou eintlik is ons wat soveel rykdom van genade van God af kry. Die Here teken die prentjie maar swart. Hy wil hê ons moet presies weet hoe ellendig ons is, en hoe hopeloos, sodat ons vanself behoort te besef dat ons geen aanspraak het om in enige opsig met God genoem te word nie. Want dis net teen hierdie agtergrond dat ons sal kan besef hoeveel genade ons in werklikheid gekry het. Vers een begin deur die gelowiges almal persoonlik by die saak te betrek:... en julle... Die Here praat nie net van die Efesiërs nie. Hy praat ook van ons van julle en my. Die saak gaan oor ons. o Moenie maak of dit n ver saak of n akademiese kwessie is wat nie naby aan jou persoon kom nie! o Die Here praat nou met jou! Daar het iets met jou gebeur! Jou siel se oë het blind geword en toe kon jy die Here nie meer sien nie. o Toe het jy gesterf. o Jy het soveel misdaad en sondes gepleeg dat jy nie meer as n lewendige mens getel kon word nie. Geestelik was daar net die stilte van die graf in ons lewe. Al ons sondes staan voor die Here. Ons is nie mense op wie die Here trots kan wees nie, want ons beteken glad niks vir Hom nie. In ons is daar geen stukkie insig vir die waarheid hoegenaamd nie. Vers 2 teken die donkerte oor ons nog sterker! waarin julle tevore gewandel het volgens die loop van hierdie wêreld, volgens die owerste van die mag van die lug, van die gees wat nou in die kinders van die ongehoorsaamheid werk, (Efesiërs 2:2 AFR1953) 2
3 n Geestelike dood is ongelukkig nie n toestand waarin jy roerloos is nie! Dis n toestand waarin jy baie beweeg. Dis n toestand waarin jy baie vreugde geniet. Dis wanneer jy jou met blydskap oorgee aan die sonde en jou verheug omdat jy alles wat heilig is, verpes met jou lewe. Ons is dood in ons sondes. Ons doen graag ongeregtigheid. Ons gaan op in ons verwaandheid, en in selfliefde. In ons wêreld is daar niemand wat beter kan dink as onsself nie, en wat belangriker is as onsself nie. Daarom is God se wil en sy Woord nie meer die maatstaf waarvolgens ons lewe nie. Ons leef ons eie lewe. Ons is godsdienstig, maar op so n manier dat dit meestal net die oorskiet is wat ons bereid is om aan God af te staan. Ons dink soos die duiwel. Ons tree op soos hy en ons redeneer en oordeel soos hy. Ons soek te veel kere die plesier van ons lewe daar waar hy is. Die wêreld weg van God af het baie keer in beginselsake die maatstaf van ons lewe geword. Oordeel nou self: Kan iemand wat met innerlike vermaak sonde doen, ooit aanspraak maak op die ewige lewe? Dis waarom hier in vers 2 geskryf staan dat ons op die paaie van die owerste van hierdie wêreld loop. Die owerste van hierdie wêreld is die duiwel. Hy het n hele klomp engele wat onder sy leiding die gelowiges mislei en verlei tot die kwaad. As ons ons so verlekker in dinge wat ons nie moet doen nie, dan sluit ons aan by hierdie geestesmag van Satan wat met besieling teen God veg. Vers 3 gaan nog verder in sy beskrywing van ons geestelike mislukkings:... onder wie ons almal ook vroeër gewandel het in die begeerlikhede van ons vlees toe ons die wil van die vlees en van die sinne gedoen het; en ons was van nature kinders van die toorn net soos ook die ander. (Efesiërs 2:3 AFR1953) Ons het agter die duiwel aangeloop met die begeerlikhede van die vlees en sinne. Dit is alle sondes wat met liggaamlike genot en bedwelming van ons sinne te doen het. Ons was van nature kinders van die toorn... In vers 3 word daar geen onderskeid gemaak tussen mense wat in die verbond is en dié wat buite die verbond (heidene) is nie. Almal is wellustelinge van die verkeerde. Dis ook reg, want alle mense se verstand het verdof na die sondeval. Daarom doen kerkmense en ongelowiges sonde. Alle mense se verstand funksioneer soms verkeerd. Daarom is sommiges van ons so hardkoppig in ons verkeerdheid. Dis omdat ons denklewe en ons bewussynswêreld heeltemal verontreinig is. 3
4 Daarom is daar nie n verskil tussen ons en die ongelowiges as ons net met onsself voor God sou staan nie die Here sou ons almal vanweë sy weersin in ons sondes met sy toorn vernietig het. By die ongelowiges ontbreek die geloof en vernuwing wat deur God se Heilige Gees bewerk word. Dan begin die Bybel iets nuuts vertel. Tot nou toe het die Here die klimaat geskep van mense wat gestraf en verniel gaan word oor hulle sondes. MAAR dan begin vers 4 met die woordjie maar.... Maar God het ons lewend gemaak! Hy het sy Seun aan n kruishout laat doodmaak. Die Seun het toe al die doodstraf en helse verguising gedra. Hy was bereid om dit alles te dra sodat God dit nie oor ons moet laat kom nie. Sy hele lewe deur het Hy die vloek van God se toorn oor ons gedra, maar veral aan die kruis. Sy dood en sy verhoor, met al die ongeregtigheid en angs en pyn wat daarin was, was om genade aan ons te bewys. Die genade was dat Hy wou hê dat God ons moes reinig van al die smet wat aan ons kleef, sodat ons verheerlik kan word om in God se koninkryk te mag lewe in die hiernamaals. Hy wat heilig is, moes deur hierdie afskuwelike verhoor en dood gaan om ons daarvan te kon verlos. Die genade van God aan ons is dus LEWE. Vers 1 sê dat ons lewend gemaak is toe ons dood was. Vers 5 en 6 sê ook dat ons deur ons sondes dood was, maar ons is toe lewend gemaak en saam met Christus opgewek. Ons sit al klaar saam met Christus in die hemel. Hierdie gedeelte bewys God se beslistheid oor die saak. Al sondig ons nog steeds, kyk Hy al daarby verby na die hiernamaals toe, wanneer ons almal saam met Hom in die hemel sit. Die Here Jesus Christus bewerk n baie noue verband tussen ons en Hom. o Hy is die Hoof en ons die liggaam. o In hierdie beeld is dit duidelik dat dit n eenheid vorm, want n hoof lewe nie sonder n liggaam nie en omgekeerd. Hier is ook van n dubbele opstanding te sprake. Die eerste is die werklike opstanding van ons liggame wanneer Christus kom. Maar hier word ook gepraat van n geestelike opstanding. o Dit is die opwekking deur die Heilige Gees wanneer ons opstaan uit die dood van die sonde wanneer ons ons reinig van alle dinge wat ons besmet het. o Dit geld dan besmetting van sowel die liggaam as die gees. o Dis n opstanding uit die geestelike dood wanneer die Heilige Gees ons leer en lei om ons in n heilige diens aan God toe te wy. Ons dink ook meestal baie vaag aan die ewige lewe. Ons weet nie presies wat ons daar gaan doen nie, en wat alles daar gaan gebeur nie. 4
5 Daarom word die sluier effens gelig deur dit wat in vers 7 staan: o In die eeue wat kom, gaan Christus aan ons die uitnemendheid van sy genade en goedertierenheid betoon. o Die ewigheid gaan nie iets eentonigs wees wat dralend verbygaan nie. o Dit is n tyd van afwisseling en verskeidenheid van genade en heerlikheidbelewenis. Waarom doen die Here dit alles veral gesien teen die agtergrond van al my sondes? Wat het ek gedoen om dit te verdien? Dan is die antwoord in ons teksvers: Jy het niks gedoen nie. Jou hele hart en jou hele persoon staan in volstrekte veroordeling voor God. Maar jy is uit genade gered. Genade staan in volstrekte teenstelling met jou eie verdienste. Die Heilige Gees het jou tot geloof beweeg omdat God jou uitverkies het. En nou word jy in Christus verlos, omdat dit is wat jy glo. Die apostel bedoel met geloof dat mense wat sonde doen afstand doen van die idee dat hulle met hulle eie werke hulle saligheid kan verkry. Jou lewe het nou klaar bewys dat dit nie kan nie. Daarom tel werke glad nie. Geloof staan lynreg teenoor werke. Daarom tel verdienste ook nie, want dit staan reg teenoor genade. Nou kan ons, ondanks al ons sondes, met blydskap en gerustheid voortlewe. o My lewe kan maar tekort skiet God het my uit genade gered. o Ek hoef nie die volmaakte self te bewerk nie God skenk my dit. Maar ek mag ook nie in my saligheid roem asof dit my verdienste is nie. Die roem kom toe aan Christus die Here wat met sy bloed en lewe hierdie genade-gawe aan my geskenk het toe Hy gesterf het en toe Hy onskuldig gekruisig is. Gebed Psalm 107:2, 4 (p. 533) 2 In woesteny verlore, / was daar vir hul geen pad wat hul langs regte spore / kon heenlei na n stad. Gebrek aan drank en brood / sou hulle laat versmag het as God nie in hul nood / op hul geroep geag het. 4 Hy het hul matte skrede / gelei op regte baan om tot bewoonde stede / met blydskap in te gaan; met kostelike goed / het Hy hul begenadig, met brood hul daar gevoed, / met water hul versadig. Formulier Psalm 23:3 (p. 107) 3 U bring vir my die tafel in gereedheid, / my hoof druip olie en my beker vloei van wyn, n bron van goedheid stroom vir my gedurig; / dit is my gees n vreug, my vyande n pyn; dit kroon my lewe met u welbehae; / en in u huis, daar bly ek al my dae. Af tafel toe Tydens Nagmaal: Psalm 116 en Psalm 118 Slotgebed Skrifberyming 10-2 (28B) 5
6 Ons Vader wat woon in die hemel, / geheilig sy u Naam, laat u ryk kom, u wil geskied, / soos in die hemel so ook op die aarde. Gee ons vandag ons dag se brood / en vergeef ons al ons skulde, net soos ons vergewe die wat teen ons sondig. / Laat kom ons nie in die versoeking; / maar verlos ons van die Bose. Van U is die ryk en die sterkte en die ere, / vir ewig en ewig, amen / vir ewig en ewig, amen. Die genade van die Here Jesus Christus en die liefde van God en die gemeenskap van die Heilige Gees bly by u almal. Dr MJ du Plessis Gereformeerde Kerk Bellville Datum: 1 Maart 2009 Nagmaal 6
LYDING. SKRIFLESING: Johannes 19: TEKS: Johannes 19: Jesus Christus word arm en naak en oorwonne vir ons. Psalm 68 : 9.
LYDING SKRIFLESING: Johannes 19:17-37 TEKS: Johannes 19:23-24 TEMA: Jesus Christus word arm en naak en oorwonne vir ons. Psalm 68 : 9 Psalm 32 : 1 Psalm 71 : 4 (na doop) Skrifberyming 44 (15-8) : 2, 5
Sing vooraf staande: Psalm 143:1, 2, 9 (p. 688)
Sing vooraf staande: Psalm 143:1, 2, 9 (p. 688) 1 O HEER, ek roep, hoor my gebede. / Daar is in my geen stilte of vrede! Ek smeek tot U, o hoor my nou! / Ek pleit op u geregtighede, / en ek verlaat my
Geloofsbelydenis: Apostolicum Na die wet bely ons om vergewing van ons sondes deur God met Psalm 86:8 (p. 434). Wet Psalm 86:8 (p.
Sing vooraf: Skrifberyming 15-3:1, 4 (39:1, 4) 1 Dit sê die Eerste en Laaste, Hy / wat dood was maar nie dood kon bly: Ek ken jou werke en lydenslot, / jou armoed, maar jy's ryk in God. 4 Laat wie volhard
Pretoria- 23 Junie 2013
1 Skriflesing: 1 Thessalonicense 5:1-28 Teks: 1 Thessalonicense 5: 9,16-22 Sing- Ps. 66:1,4; Ps. 86:8; Ps. 31:1,3,5 Ps. 100:1,2,3 1 Thessalonicense 5:1-28 1Th 5:1 Maar oor die tye en geleenthede, broeders,
TEKS: 1 Korintiërs 13:5b-7 HK 40
SKRIFLESING: 1 Korintiërs 13 TEKS: 1 Korintiërs 13:5b-7 HK 40 TEMA: So doen liefde Psalm 67 : 1 Psalm 133 : 1 Skrifberyming 21 (9-4) : 5, 6 Skrifberyming 78 (13-3) 2 In ons Christelike lewe is daar niks
N TWEEDE KANS OM TE LEWE
N TWEEDE KANS OM TE LEWE n Bejaarde man van Singapoer wat die grootste deel van sy lewe n Boedis was en toe n Christen geword het, moes die vraag beantwoord: Mnr. Lim, watter verskil is daar tussen die
Natuurlik moet jy soos elke ander keer, in die lig van 1 Tess 5:19 e.v., vir jouself aan Sy voete gaan seker maak of dit werklik van Hom af kom.
Profetiese woord vir 2016 Deel 1 Inleiding: Wat is profesie se bedoeling? Wat ek hier vir jou bring is ek van oortuig is n woord van die lewende God. Dit is dieselfde God wat in 2013 vir my gesê het om
IS DAAR LEWE IN DIE BUITENSTE RUIMTE? Ps.19 en 2 Pet.3
IS DAAR LEWE IN DIE BUITENSTE RUIMTE? Ps.19 en 2 Pet.3 Miljoene mense glo dat daar intelligente lewe in die buitenste duisternis is, n geloof wat met bykans godsdienstige koors groei! Dit word aangevuur